jkorsvik/nowiki_second_scrape_merged huggingface dataset:
Maurice Glaize

Maurice Glaize (født 26. desember 1886 i Paris, død 17. juli 1964 i La Rochelle) var arkitekt, arkeolog, og konservator ved Angkor fra 1937 til 1945. I 1944 ga han ut en guide til templene med tittelen Les Monuments du groupe Angkor (Monumentene i Angkorgruppen), som stadig brukes av besøkende.


== Liv og virke ==


=== Bakgrunn ===
Maurice Glaize kom fra en kunstnerisk begavet parisisk slekt. Hans far var arkitekt og hans bestefar var maleren Auguste-Barthélemy Glaize.


=== Karriere ===
Etter å ha studert arkitektur ble han uteksaminert i 1919 som DPLG-arkitekt i slutten av første verdenskrig. Han var han arkitektekspert hos Credit Foncier, først i Phnom Penh (Kambodsja), deretter i Saigon (Cochin), mellom 1928 og 1934. Fra 1934 til begynnelsen av 1936 var han arkitekt på Credit Foncier de Dakar (Senegal). Tilbake i Paris, la han fram sitt kandidatur til Den franske skole i Det fjerne østen (EFEO), ble medlem i slutten av 1936 og vendte tilbake til Kambodsja, hvor han var i Angkor fra oktober 1936.
På Angkor ledet han utgravningen og restaureringen av Østre Mebon, Phnom Krom og Phnom Bo, samt begynte arbeidet på Preah Khan, Bayon og Angkor Thom. Han gjorde en rekke betydningsfulle funn, som skulpturer og steler (for eksempel Preah Khan-stelen), og skrev noen kritiske analyser om restaurasjonsmetodologier vedrørende Khmer-monumenter.


=== Hans forfatterskap ===
Ut over tallrike artikler i publikasjoner av EFEO, er Maurice Glaize kjent i den brede offentlighet gjennom utgivelsen av boken Monumentene i Angkorgruppen, hvis første utgave kom ut i 1944. Boken brukes fortsatt av besøkende. Den ble trykt på nytt i 1948, 1963 og 1993 og flere ganger siden da.


== Bibliografi (utvalg) ==
1940 - Essai sur la connaissance de Nâk Pân après anastylose hos Persee.fr, Le gopura de Práh Pàlilai hos Persee.fr, Le dégagement du Phnom Krom, précédé de quelques remarques sur les fondations de Yaçovarman hos Persee.fr, BEFEO 40/2, s. 351–362, s. 363–370, s. 371–383
1941 - L'anastylose, méthode de reconstruction des monuments anciens, son application à l'art khmer, Cahiers de l'EFEO, 29, s. 25–32
1944 - À Angkor. Fouilles et Trouvailles à Bakong, Indochine (Hanoi), 187, s. 18–19
1944 - Les monuments du groupe d'Angkor, A. Portail (Paris), (2. utg. 1948, 3. utg. 1963, 4. utg. 1993)


== Referanser ==


== Eksterne lenker ==
(en) Glaize, Maurice (2003-utgaven av en engelsk oversettelse av den 4. franske utgaven fra 1993). Monumentene i Angkor-gruppen
(fr) Maurice Glaize's biography on EFEO web site
Steinar Strøm

Steinar Strøm (født 10. april 1942) er en norsk samfunnsøkonom. Han er professor i økonomi ved Universitetet i Torino, forsker på Frischsenteret og styreleder og partner i Vista Analyse. Strøm var professor i økonomi ved Universitetet i Oslo fra 1976 til 2008. Strøm har særlig forsket mye innen mikroøkonometri og arbeidsmarkedsøkonomi, og har også forsket på energiøkonomi og miljøøkonomi. Strøm er medlem av Rikslønnsnemnda, oppnevnt til 28. februar 2013. Strøm er medlem av Det Norske Videnskaps-Akademi.


== Bibliografi ==
Effektivitet, fordeling og økonomisk politikk, med Jon Vislie, Universitetsforlaget (2007) ISBN 9788215010816
Økonomisk atferd, beslutninger og likevekt, med Jon Vislie, Universitetsforlaget (2008) ISBN 9788215013572


== Referanser ==


== Eksterne lenker ==

(no) Publikasjoner av Steinar Strøm i BIBSYS

(no) Publikasjoner av Steinar Strøm i forskningsdokumentasjonssystemet CRIStin
Steinar Strøms nettsted
Kommentar fra Steinar Strøm om handlingsregelen i e24
Deva (hinduisme)

Deva (देव på devanagari) er sanskrit for guddom. Det kan i forskjellige kontekster tolkes som gud, ånd, semi-gud, hellig vesen, guddom eller ethvert høyerestående overnaturlig vesen. De står i motsetning til de normalt demoniske asuraene.


== Se også ==
Deva (buddhisme)


== Eksterne lenker ==
http://www.shaivam.org/shpvediy.htm
Forklaring på forskjellige devaer
Hinduisme: Gud og guder
Anne Randi Haugejorden

Anne Randi Haugejorden (født 20. mars 1966) er en norsk fløytist.Hun er oppvokst i Tinn kommune, og utdannet  fra Norges musikkhøgskole og Det Kongelige Danske Musikkonservatorium i København. Utdannelsen omfatter blant annet diplomstudium i fløytespill, og utøvende hovedfag med fordypning i musikkformidling. Hun har blant annet studert med Per Øien og Toke Lund Christiansen.
Siden 1991 har hun gjort seg gjeldende på en rekke ulike arenaer som utøver: Hun har blant annet turnert for Rikskonsertene og deltatt som kammermusiker og solist ved en rekke plateinnspillinger, festivaler og konsertserier. Hun har spilt med de fleste norske symfoniorkestre, og har vært ansatt som solofløytist i Kristiansand Symfoniorkester siden 2003. 
Per 2020 er hun førstelektor ved Institutt for klassisk musikk og musikkpedagogikk ved Universitetet i Agder, der hun underviser i orkesterstudier, interpretasjon og metodikk.


== Referanser ==
Sastamala

Sastamala er en finsk by og kommune i landskapet Birkaland. Kommunen har cirka 24 500 innbyggere og et areal på 1 387,69 km² hvorav 96,14 km² er vann. Sastamala er en finskspråklig kommune som grenser til kommunene Punkalaidun, Urjala, Vesilahti, Nokia, Tavastkyro, Ikalis, Kankaanpää, Björneborg, Ulvsby (på ett punkt), Kumo og Vittis.
Sastamala kommune ble til 1. januar 2009 gjennom sammenslåing av kommunene Vammala, Äetsä og Mouhijärvi.

Sankt Olavs kyrka i Tyrvis ble bygget på begynnelsen av 1500-tallet. Kirken ligger på en odde i innsjøen Rautavesi. En brann i kirken i 1997 skadet interiøret, men etter restaurering ble kirken gjenåpnet i 2003. Odden med kirken og landskapet rundt ligger i Kulturlandskapet Rautavesi som er et av Finlands 27 nasjonallandskap.


== Referanser ==
Michael White

Michael White (født 29. desember 1948 i Adelaide i Sør-Australia, død 4. april 2008 i San Diego i California) grunnla narrativ terapi.White var en praktiserende sosialarbeider og familieterapeut, og medleder av Dulwich Centre i Adelaide i Sør-Australia. Han skrev bøker om familieterapi og narrativ terapi, narrativ praksis og narrativ teori.
White ble tidlig influert av systemteori og kybernetikk (Gregory Bateson). Hans arbeid fikk inspirasjon fra mange kilder, inkludert litteraturteori (Jerome Bruner), kulturell antropologi (Clifford Geertz, Barbara Myerhoff, Victor Turner), ikke-strukturalistisk psykologi (William James, Lev Vygotsky) og fransk poststrukturalistisk filosofi (Jacques Derrida og Michel Foucault).


== Bibliografi ==
Re-Authoring Lives: Interviews and Essays (Adelaide, South Australia: Dulwich Centre Publications, 1995). ISBN 0-646-22735-1
Narratives of Therapists' Lives (Adelaide, South Australia: Dulwich Centre Publications, 1997).
Reflections on Narrative Practice (Adelaide, South Australia: Dulwich Centre Publications, 2000).
Narrative Practice and Exotic Lives: Resurrecting diversity in everyday life (Adelaide, South Australia: Dulwich Centre Publications, 2004). ISBN 0-9577929-9-9
sammen med David Epston, Literate Means to Therapeutic Ends (Adelaide: Dulwich Centre Publications, 1989).
sammen med David Epston, Narrative Means to Therapeutic Ends (New York: W. W. Norton, 1990). ISBN 0-393-70098-4
sammen med David Epston, Experience, Contradiction, Narrative and Imagination: Selected papers of David Epston & Michael White, 1989-1991 (Adelaide, South Australia: Dulwich Centre Publications, 1992).
sammen med Alice Morgan, Narrative Therapy with Children and their Families (Adelaide, South Australia: Dulwich Centre Publications, 2006).
Maps of Narrative Practice (New York: W.W. Norton, 2007).Michael Whites bøker har også blitt publisert på dansk, spansk, japansk, svensk, italiensk, tysk, kinesisk, finsk, fransk og på norsk med Kart over narrativ praksis ( 2009).


== Referanser ==


== Eksterne lenker ==
«Michael White døde uten at jeg merket det», psykolog(i)virkeligheten, Svein Øverland
«Remembering Michael White», Dulwich Centre
Michael White Archive Arkivert 6. februar 2015 hos Wayback Machine., Dulwich Centre
Asura

Asura er en gruppe semiguder som opptrer i forskjellige religioner, blant annet i hinduismen og buddhismen. 


== I hinduismen ==
I hinduismen er asura (Sanskrit: असुर) en gruppe maktsøkende guddommer som ofte omtales som demoniske. De er i opposisjon til devaene. Begge gruppene er barn av Kashyapa. Synet på asuraene i hinduismen varierer, da mange guddommer som på et tidspunkt var asuraer senere har blitt kjent som devaer. 


== I buddhismen ==
Asuraer opptrer som en type overnaturlige vesner i tradisjonell buddhistisk kosmologi.
Ⱥ

Ⱥ og ⱥ (A med skråstrek gjennom) er en modifisert bokstav i det latinske alfabetet. Senćoŧen, som bare skrives med majuskler har Ⱥ som den tredje bokstaven i alfabetet, mellom Á og B, og bruker den til å representerere diftongen [ej].
Christian Kølle gav ut to bøker, der han brukte sin egen rettskrivning: Kort Beskrivelse over Snarøen (1792) og Ær dæt fårnuftigt at have Religion? (1794). Prinsippet bak Kølles rettskrivning var ortofoni, dvs. at hver lyd skulle representeres av en bokstav og at en bokstav alltid representerte samme lyd. Kølle brukte bokstaven ⱥ som en erstatning for bokstavkombinasjonen aa (altså som en moderne å). Bokstaven ble ikke bare brukt der man vanligvis skrev aa, men også der o ble uttalt som å, for eksempel i «som» – «sⱥm», «komme» – «kⱥmme». Grunnen til at Kølle valgte å sette skråstrek gjennom en a, var at dette var det samme som ble gjort med o når den representerte lyden ø.I Unicode kodes ⱥ som U+023A (Ⱥ) og U+2C65 (ⱥ).


== Referanser ==
Kinako

Kinako er et pulver laget av røstede soyabønner som er avskallede og knust til et fint pulver. Det er lysegult/brunt. Ordet kommer fra japansk kinako (黄粉 or きなこ, ), som betyr «gult pulver».
Kinako brukes ofte som strø på riskaker eller andre tradisjonelle japanske søtsaker. Det finnes også drikker med kinako. En søtsak kalt yaseuma (やせうま, ) er en type brede hvetenudler som drysses med kinako og sukker. Dette er en sørjapansk spesialitet.


== Referanser ==
Garam masala

Garam masala er en indisk krydderblanding. Blandingen kan variere, men inneholder som regel sort pepper, chilipepper, koriander, spisskummen, kardemomme, kanel, muskat og nellik.
Garam betyr sterk, og masala betyr krydderblanding.


== Se også ==
Masala
Det indiske kjøkken
Karri
Ý

Ý og ý (Y akutt aksent er den 27. bokstaven i det færøyske alfabetet mellom y og æ, den 29. bokstaven i islandske alfabetet, mellom y og þ og den 29. bokstaven i det turkmenske alfabetet, mellom y og z. På færøysk representerer den lyden diftongen [ʊi] eller [ʊiː] før kort konsonant og [ʊ] før lang konsonant eller konsonantforbindelse, mens den på islandsk representerer lyden [i:]. På turkmensk representerer den lyden [j].
På tsjekkisk og slovakisk, brukes også ý, men her er akutt aksent et diakritisk tegn som markerer lang uttale av y-en, og den anses ikke for å være en egen bokstav.
I Unicode kodes ý som U+00DD (Ý) og U+00FD (ý).
Bang Na Expressway

Bang Na Expressway (fullt navn: Bang Na – Bang Pli – Bang Pakong Expressway), offisielt Burapha Withi Expressway (thai: ทางพิเศษบูรพาวิถี), er en 54 km lang opphøyd motorvei med seks kjørefelt i Bangkok, Thailand. Den er en bomvei som er en del av motorveien Bang Na-Trat og er skiltet som National Highway 34.
Motorveien er anlagt på en viadukt, som er en bro med mange spenn. Spennene er gjennomsnittlig 42 meter lange. Bredden er 27 meter og broen ble ferdig i mars 2000.
Den er verdens lengste veibro, men er ekskludert fra enkelte lister fordi den for det meste ikke krysser vann, kun en elv og noen kanaler.


== Kilder ==
Brockmann, Christian (2000). «Bang Na Expressway, Bangkok, Thailand—World's Longest Bridge and Largest Precasting Operation» (PDF). PCI Journal. 45 (1): 26-38. Arkivert fra originalen (PDF) . Besøkt 19. juli 2008.  Arkivert 16. juni 2011 hos Wayback Machine.


== Eksterne lenker ==
The Bang Na Expressway (1,1 MB PDF-fil med kart og bilder)
Ⱡ

Ⱡ og ⱡ (L med dobbel gjennomstreking) er en bokstav som brukes i melpa og nii, to språk som snakkes på Papua Ny-Guinea. På begge språk representerer den en velar frikativ lateral.
I Unicode kodes den som U+2C60 (Ⱡ) og U+2C61 (ⱡ).
Ɫ

Ɫ og ɫ (L med tilde gjennom) er en bokstav som brukes i språket kobon på Papua Ny-Guinea, der den representerer en alveopalatal frikativ, i motsetning til l (alveolar lateral)  og ƚ (retrofleks lateral flapp). 
I Unicode kodes ɫ som U+2C62 (Ɫ) og U+026B (ɫ).
Tobakkindustriens Felleskontor

Tobakkindustriens Felleskontor (TIF) er en norsk organisasjon som ofte har opptrådt på vegne av norsk tobakksindustri. Organisasjonen ble stiftet i 1970. Kontoret holder til i Oslo.
Foreningen var lenge ledet av advokat Arne M. Falch. I 2006 var kontoret ledet av disponent Truls O. Johansen. Jan Robert Kvam var styreleder i 2000 og 2008.I 2000 var følgende bedrifter medlem:
J. L. Tiedemanns Tobaksfabrik AS, (British American Tobacco Norway AS)
Conrad Langaard AS
Gunnar Stenberg AS, (Imperial Tobacco)
A. Asbjørnsens Tobaksfabrik AS


== Referanser ==


== Eksterne lenker ==
Offisielt nettsted
Charles Higham

Charles Higham (født 1939 i Coromandel i New Zealand) er en britisk arkeolog, best kjent for sitt arbeide i Sørøst-Asia. Blant hans nevneverdige bidrag til arkeologien er hans arbeider om Angkor-sivilisasjonen i Kambodsja og hans nåværende arbeid ved Ban Non Wat. Han er professor på University of Otago i Dunedin, New Zealand.
Higham baserte sin doktoravhandling på studier av knokler av tamkveg i Sveits og Danmark.
Higham ble i nyttårslisten for 2016 utnevnt til offiser av New Zealands fortjenstorden.


== Utgivelser (utvalg) ==
Early Cultures of Mainland Southeast Asia, Art Media Resources 2003, ISBN 1-58886-028-0
The Civilization of Angkor, University of California Press 2004, ISBN 0-520-24218-1


== Referanser ==


== Eksterne lenker ==
University of Otago
Eleanor Mannikka

Eleanor Mannikka, fra Indiana University of Pennsylvania, er en akademiker innenfor studier i Sydøst-Asia. I sitt best kjente verk, Angkor Wat: Time, Space and Kingship argumenterer hun for at dimensjonene, ensretningen og basrelieffene i Angkor Vat avslører at Suryavarman II var en guddommelig utpekt konge. 


== Eksterne lenker ==
Eleanor Mannikka. Art of Cambodia Arkivert 29. november 2006 hos Wayback Machine.
Storstrømsbroen

Storstrømsbroen er en buebro som forbinder Sjælland (Masnedø) og Falster.
Broen, som er 3 199 m lang og 9 m bred, er prosjektert av Anker Engelund. Det lengste spennet er 136 m og den maksimale seilingshøyden er 26 m.
Den fører en tofeltsvei og en enkeltsporet jernbane over Storstrømmen.
Broen ble innviet i 1937 av kong Christian 10. Inntil Farøbroenes åpning i 1985 var den en del av hovedveien mellom København og Rødby/Gedser.
En ny bro, med to spor, to filer og en sykkelvei, bygges fra 2018 og skal være klar i 2023. Den skal brukes av tog som skal gå i Femernbæltforbindelsen, som åpnes først i 2028.


== Referanser ==


== Eksterne lenker ==
(en) Storstrom Bridge – kategori av bilder, video eller lyd på Commons 
Highways.dk – Portræt af Storstrømsbroen
Christiani and Nielsen page about the bridges (English)
Lydklip fra åbningen af broen
Banasura

Banasura (også kalt Bana, sanskrit: बाणासुर) er i hindumytologien en tusenarmet asura og sønn av Bali. Bana var en mektig og fryktelig asura. Alle mennesker, til og med kongen av jorda og devaene i himmelen var redde for ham. Bana var i sivas følge. Bana regjerte i det nåværende sentrale Assam med hovedstad i Sonitpur (det nåværedende Tezpur, Assam). 


== Litteratur ==
Banasuras historie er fortalt i det indiske skriptet Mahabharata og Bhagavata Purana. Historien hans om en avisst frier til gudinnen Shakti eksisterer i det litterære verket til Tamil Sangam, Manimekalai og Puranaanooru; Bhattavataar's Banasura Kath Banasura's historie fortelles i diktet Ushabhilasa fra 1500-tallet på Shishu Shankara Dasai Odia-språket.
Usha Parinayam var en Telugu film som er regissert av Kadaru Nagabhushanam i 1961. Den legendariske Telugu-skuespilleren S.V. Ranga Rao spilte rollen som Banasura.
Navnet «Banasura» ble brukt i Ubisoft-spillet Far Cry 4 (2014) som «Banashur» i håp om åskildre Gud i en fiktiv mytologi. Banashur beskrives som «gudenes gud» og er som en kilde til all skapelse. Selv om den hinduisiske mytologien skildrer denne karakteren som en asura, er identiteten hans alternativt brukt som en fiktig Gud.


== Referanser ==
Christian Clausen

Christian Clausen (født 6. mars 1955) er en dansk næringslivsleder. Han tiltrådte som konsernsjef i Nordea 2007 og sluttet i 2015. Clausen er utdannet som cand.polit. ved Københavns Universitet. Han var i årene 2000-2007 sjef for Nordea Asset Management and Life.


== Referanser ==
Alastaro

Alastaro er en tidligere kommune i det finske landskapet Egentliga Finland. Kommunen ble sammen med Mellilä slått sammen med Loimaa kommune 1. januar 2009.
Aura (Finland)

Aura er en finsk kommune i landskapet Egentliga Finland. Kommunen har cirka 3 800 innbyggere og et areal på 95,59 km² hvorav 0,35 km² er vann. Aura er en finskspråklig kommune som grenser til kommunene Pöytyä, Lundo og Åbo samt på ett punkt til Rusko, Masku, Nousis og Virmo.


== Eksterne lenker ==
(fi) Offisielt nettsted 
(en) Aura – kategori av bilder, video eller lyd på Commons
Halikko

Halikko er en tidligere kommune i det finske landskapet Egentliga Finland. Den ble slått sammen med Salo kommune 1. januar 2009.
Sankt Karins

S:t Karins (finsk: Kaarina) er en finsk by og kommune i landskapet Egentliga Finland. Kommunen har cirka 30 400 innbyggere og et areal på 151,38 km² hvorav 1,03 km² er vann. S:t Karins er en forstadskommune til Åbo. Den er enspråklig finsk. Av alle enspråklig finske kommuner i Finland er S:t Karins den kommunen som har størst svenskspråklig minoritet (over 1100 finlandssvensker). Foruten Åbo grenser kommunen til Lundo, Pemar, Sagu og Pargas. 


== Eksterne lenker ==
Uppslagsverket Finland, S:t Karins
S:t Karins stad Arkivert 11. april 2009 hos Wayback Machine.
Kiikala

Kiikala er en tidligere kommune i det finske landskapet Egentliga Finland. Den ble slått sammen med Salo kommune 1. januar 2009.
Kisko

Kisko er en tidligere kommune i det finske landskapet Egentliga Finland. 1. januar 2009 ble den slått sammen med Salo kommune.
Koskis kommune

Koskis (finsk: Koski Tl) er en finsk kommune i landskapet Egentliga Finland. Kommunen har cirka 2 500 innbyggere og et areal på 192,43 km² hvorav 0,96 km² er vann. Koskis er en finskspråklig kommune som grenser til kommunene Somero, Salo, S:t Mårtens, Loimaa og på ett punkt Ypäjä.


== Eksterne lenker ==
(fi) Offisielt nettsted 
(en) Koski Tl – kategori av bilder, video eller lyd på Commons
Kuusjoki

Kuusjoki er en tidligere kommune i det finske landskapet Egentliga Finland. Den 1. januar 2009 ble den slått sammen med Salo kommune.
Letala by

Letala (finsk: Laitila) er en finsk by og kommune i landskapet Egentliga Finland. Kommunen har cirka 8 500 innbyggere og et areal på 545,36 km² hvorav 13,65 km² er vann. Letala er en finskspråklig kommune som grenser til kommunene Pyhäranta, Nystad, Vemo, Virmo, Eura og Raumo.


== Eksterne lenker ==
Offisielt nettsted 
(en) Laitila – kategori av bilder, video eller lyd på Commons
Lemo kommune

Lemo (finsk: Lemu) er en tidligere kommune i det finlandske landskapet Egentliga Finland. Den ble sammen med Villnäs sammenslått med Masku kommune 1. januar 2009.
Vanlig korstroll

Vanlig korstroll (Asterias rubens) er en art sjøstjerne, den vanligste typen sjøstjerner på grundt vann i norske farvann.


== Bygning og levevis ==
Vanlig korstroll har normalt 5 armer. Fargen er ganske variabel, fra oransje, via rød og lilla. Brune individer er også vanlig. Huden er besatt med rekker av små, lyse pigger, langs armene er de samlet i 5 til 7 rekker i hele armens lengde. De blir vanligvis 10-15 cm fra tuppen av en arm til tuppen av en annen via midten på dyret, men individer helt opp i 50 cm har blitt observert.Korstroll er kjøttetere og lever hovedsakelig av muslinger, flerbørstemarker, rur, snegler og andre pigghuder. De tar også åtsler. Når et korstroll angriper en musing, vil den ta tak i skallet med sugeføttene, tvinge det opp og vrenge magesekken inn i offeret og fordøyer det på stedet. En glippe på 1 mm er nok til at den kan få magen inn. Korstroll har en utmerket luktesans og kan lukte seg fram til blåskjell og unnvike rovdyr slik som rød solstjerne.Korstroll er særkjønnet. De formerer seg ved å gyte direkte ut i havet. En normal hunn kan gyte over to millioner egg. Larvene er planktoniske av dipleurula-typen. De slår seg ned og metamorfoserer etter 78 dager og blir kjønnsmodne etter et år. De kan leve i 6 til 10 år i det fri.


== Utbredelse ==
Denne arten har stor utbredelse i østlige deler av Atlanterhavet, fra Senegal og nordover til Barentshavet og Kvitsjøen. Den finnes bare sporadisk i Middelhavet.


== Referanser ==


== Eksterne lenker ==
(en) vanlig korstroll – oversikt og omtale av artene i WORMS-databasen 
(en) vanlig korstroll i Encyclopedia of Life 
(en) vanlig korstroll i Global Biodiversity Information Facility 
(no) vanlig korstroll hos Artsdatabanken 
(sv) vanlig korstroll hos Dyntaxa 
(en) vanlig korstroll hos ITIS 
(en) vanlig korstroll hos NCBI 
(en) Kategori:Asterias rubens – bilder, video eller lyd på Wikimedia Commons 
(en) Asterias rubens – galleri av bilder, video eller lyd på Wikimedia Commons 
Asterias rubens – detaljert informasjon på Wikispecies
Lundo

Lundo (finsk: Lieto) er en finsk kommune i landskapet Egentliga Finland. Kommunen har cirka 15 800 innbyggere og et areal på 200,2 km² hvorav 1,65 km² er vann. Lundo er en finskspråklig kommune som grenser til kommunene Åbo, S:t Karins, Pemar, S:t Mårtens, Pöytyä og Aura.
Gjennom Lundo flyter Aura å. Dens største foss Nautelankoski ligger i kommunen.


== Eksterne lenker ==
Uppslagsverket Finland, Lundo
Loimaa

Loimaa er en finsk kommune i landskapet Egentliga Finland. Kommunen har, etter sammenslåingen med kommunene Alastaro og Mellilä 1. januar 2009, cirka 17 100 innbyggere og et areal på 852 km² hvorav 3,88 km² er vann.Loimaa er en finskspråklig kommune som grenser til kommunene Oripää, Pöytyä, S:t Mårtens, Koskis, Somero (på ett punkt), Ypäjä, Humppila, Punkalaidun, Vittis og Säkylä.Vennskapsby i Norge er Skien.


== Referanser ==


== Eksterne lenker ==
Offisielt nettsted 
(en) Loimaa – kategori av bilder, video eller lyd på Commons
Sankt Mårtens kommune

S:t Mårtens (finsk: Marttila) er en finsk kommune i landskapet Egentliga Finland. Kommunen har cirka 2 000 innbyggere og et areal på 196 km² hvorav 0,94 km² er vann. S:t Mårtens er en finskspråklig kommune som grenser til kommunene Pemar, Salo, Koskis, Loimaa, Pöytyä og Lundo.


== Eksterne lenker ==
Offisielt nettsted 
(en) Marttila – kategori av bilder, video eller lyd på Commons
Masku

Masku (eldre svensk: Masko) er en finsk kommune i landskapet Egentliga Finland. Kommunen har cirka 9 400 innbyggere og et areal på 204,36 km² hvorav 1,37 km² er vann. Masku er en finskspråklig kommune som grenser til kommunene Nousis, Rusko, Reso, Nådendal, Virmo og på ett punkt Åbo, Aura og Pöytyä.


== Referanser ==


== Eksterne lenker ==
Offisielt nettsted 
(en) Masku – kategori av bilder, video eller lyd på Commons
Mellilä

Mellilä er en tidligere kommune i det finske landskapet Egentliga Finland. Kommunen ble sammen med Alastaro slått sammen med Loimaa kommune 1. januar 2009.


== Eksterne lenker ==
Offisielt nettsted 
(en) Mellilä – kategori av bilder, video eller lyd på Commons
Merimasku

Merimasku er en tidligere kommune i det finske landskapet Egentliga Finland. 1. januar 2009 ble kommunene Merimasku, Velkua, Rimito slått sammen med Nådendal kommune.


== Eksterne lenker ==
Offisielt nettsted 
(en) Merimasku – kategori av bilder, video eller lyd på Commons
Mietois kommune

Mietois (finsk: Mietoinen) er en tidligere kommune i det finlandske landskapet Egentliga Finland. 1. januar 2007 ble den slått sammen med Virmo kommune.
Muurla

Muurla er en tidligere kommune i det finske landskapet Egentliga Finland. 1. januar 2009 ble den slått sammen med Salo kommune.


== Eksterne lenker ==
Offisielt nettsted 
(en) Muurla – kategori av bilder, video eller lyd på Commons